
Ministru kabineta rīkojums Nr. 916
Rīgā 2022. gada 13. decembrī (prot. Nr. 64 42. §)
Par apropriācijas pārdali
· 1. Atbalstīt apropriācijas pārdali 2022. gadā no Zemkopības ministrijas budžeta programmas 97.00.00 ''Nozaru vadība un politikas plānošana'' prioritārā pasākuma ''Zemkopības ministrijas nozaru infrastruktūras pilnveidošana un resora valsts funkciju izpildes tehniskā nodrošinājuma atjaunošana, tai skaitā ieguldījumi meliorācijas sistēmās un investīciju Zaļā kursa mērķu sasniegšanai'', samazinot dotāciju no vispārējiem ieņēmumiem un izdevumus pamatkapitāla veidošanai 217 835 euro apmērā:
· 1.1. uz apakšprogrammu 20.02.00 ''Riska zinātniskā novērtēšana un references laboratorijas funkciju veikšana dzīvnieku veselības, pārtikas un dzīvnieku barības jomā'', palielinot dotāciju no vispārējiem ieņēmumiem un pārējos valsts budžeta uzturēšanas izdevumu transfertus valsts budžeta daļēji finansētām atvasinātām publiskām personām un budžeta nefinansētām iestādēm 62 341 euro apmērā, lai segtu  energoresursu cenu sadārdzinājumu valsts zinātniskajam institūtam ''Pārtikas drošības, dzīvnieku veselības un vides zinātniskais institūts ''BIOR'''' un nodrošinātu tā zinātniskās darbības nepārtrauktību;
· 1.2. uz apakšprogrammu 22.01.00 ''Profesionālā izglītība'', palielinot dotāciju no vispārējiem ieņēmumiem un pārējos valsts budžeta uzturēšanas izdevumu transfertus valsts budžeta daļēji finansētām atvasinātām publiskām personām un budžeta nefinansētām iestādēm 91 422 euro apmērā, lai segtu energoresursu cenu sadārdzinājumu, tai skaitā Latvijas Biozinātņu un tehnoloģiju universitātes aģentūrai ''Malnavas koledža'' (16 881 euro) un Latvijas Biozinātņu un tehnoloģiju universitātes sabiedrībai ar ierobežotu atbildību ''Bulduru dārzkopības vidusskola'' (74 541 euro), un nodrošinātu kvalitatīvu izglītības procesu;
· 1.3. uz apakšprogrammu 22.02.00 ''Augstākā izglītība'', palielinot dotāciju no vispārējiem ieņēmumiem un pārējos valsts budžeta uzturēšanas izdevumu transfertus valsts budžeta daļēji finansētām atvasinātām publiskām personām un budžeta nefinansētām iestādēm 38 134 euro apmērā, lai segtu energoresursu cenu sadārdzinājumu, tai skaitā Latvijas Biozinātņu un tehnoloģiju universitātes atvasinātai publiskai personai ''Agroresursu un ekonomiskais institūts'' (19 677 euro) un Latvijas Biozinātņu un tehnoloģiju universitātes atvasinātai publiskai personai ''Dārzkopības institūts'' (18 457 euro), un nodrošinātu zinātniskās darbības nepārtrauktību;
· 1.4. uz apakšprogrammu 24.02.00 ''Valsts atbalsta pasākumi meža nozarē'', palielinot dotāciju no vispārējiem ieņēmumiem un  pārējos valsts budžeta uzturēšanas izdevumu transfertus valsts budžeta daļēji finansētām atvasinātām publiskām personām un budžeta nefinansētām iestādēm 25 938 euro apmērā, lai segtu energoresursu cenu sadārdzinājumu Latvijas valsts mežzinātnes institūtam ''Silava'' un nodrošinātu zinātniskās darbības nepārtrauktību.
· 2. Zemkopības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

